ΓΡΑΠΤΗ ΕΡΩΤΗΣΗ E-0992/00

υποβολή: Wolfgang Kreissl-Drfler (PSE) προς την Επιτροπή

(31 Μαρτίου 2000)

Θέμα: Αναπτυξιακό πρόγραμμα Ples de Dveloppement Rural (PPDR) στο Καμερούν εκτελούμενο από τη ΓΔ VIII

Μπορεί η Επιτροπή να λάβει θέση επί των ακόλουθων σημείων σε σχέση με το πρόγραμμα Ples de Dveloppement Rural:

1. Σχεδιάζεται συνέχιση του προγράμματος;

2. Εάν ναι, πρόκειται να τροποποιηθούν οι στόχοι και οι προσανατολισμοί του PPDR;

Οι εμπειρογνώμονες στους οποίους είχε ανατεθεί η αξιολόγηση του προγράμματος (GOPA Consultants, Bad Homburg) κατέθεσαν στις 5 Μαΐου 1999 τελική μελέτη, στην οποία περιλαμβάνονται προτάσεις βελτιωτικών μέτρων. Οι εμπειρογνώμονες ζητούν σαφή επιστροφή στην αρχική βασική αποστολή, δηλαδή αλλαγή συμπεριφοράς του PPDR, με στόχο να ενισχυθούν οι ικανότητες αυτοδιοίκησης του τοπικού πληθυσμού. Παραθέτουν επίσης κατάλογο μέτρων και αποτελεσμάτων, που θα συνέβαλαν στην επίτευξη των στόχων στον κατάλογο περιλαμβάνονται μέτρα όπως εντονότερος συνυπολογισμός των επιτόπιων συνθηκών καθώς και ικανότητα απορρόφησης και παραγωγικό δυναμικό των δικαιούχων. Επίσης συστήνεται η στήριξη και η ενίσχυση συμμετεχόντων κατ' επιλογήν.

Μπορεί η Επιτροπή να λάβει θέση επί των προτεινόμενων από τους εμπειρογνώμονες βελτιωτικών μέτρων και να αναφέρει:

- τι συμβαίνει γενικά με τις εκθέσεις αξιολόγησης, ποιος έχει πρόσβαση στις εκθέσεις και πώς αποκτά κανείς πρόσβαση στις εκθέσεις"

- τι έχει συμβεί συγκεκριμένα με την έκθεση για το PPDR"

- εάν τα προτεινόμενα βελτιωτικά μέτρα θα ληφθούνπόψη στη νέα έκδοση του προγράμματος;

Με αυτά τα δεδομένα, πώς προτίθεται η Επιτροπή να διαμορφώσει τη συνεργασία με τις τοπικές ΜΚΟ;

Απάντηση του κ. M. Nielson εξ ονόματος της Επιτροπής

(19 Μαΐου 2000)

Το πρόγραμμα ples de dveloppement rural (PPDR) άρχισε τις δραστηριότητες του το 1991, στην περιοχή του Bafut και στα τέλη του 1992, στις περιοχές της Sa'a, Ntui και Sangmlina (Σύμβαση χρηματοδότησης στο πλαίσιο της 3ης σύμβασης Λομέ, 6ο Ευρωπαϊκό Ταμείο Ανάπτυξης (ΕΤΑ), για συνολικό ποσό ύψους 10,3 εκατ. ευρώ). Η συνολική προσέγγιση παρέμβασης συνίσταται στο να προωθηθεί η ενίσχυση των ικανοτήτων του πληθυσμού για τη διαχείριση της ανάπτυξής του, με στόχο τη βελτίωση των συνθηκών ζωής και του περιβάλλοντος. Κατά τη διάρκεια της περιόδου 1997/1998 έχει αρχίσει η εφαρμογή τους στους τρεις πόλους της Sa'a, Ntui και Sangmlina, με ενδιάμεση φάση μεταξύ του προγράμματος και μια δεύτερη φάση που πρέπει να προγραμματιστεί για τέσσερα χρόνια. Αυτή έδωσε ιδιαίτερη σημασία στη βιωσιμότητα και στη διαχείριση γεωργικών προγραμμάτων καθώς και στην κοινωνικοοικονομικήποδομή.

Η Επιτροπή και ο Εθνικός Διατάκτης του ΕΤΑ προέβησαν με κοινή συμφωνία σε αξιολόγηση στα μέσα του προγράμματος, το 1995, καθώς και σε μία αξιολόγηση στο τέλος της ενδιάμεσης φάσης 1997/1998, το Νοέμβριο του 1998. Οι αξιολογήσεις αυτές έδειξαν τις θετικές επιπτώσεις του προγράμματος στον πληθυσμό, ενώ οι αρχές της συμμετοχής επέτρεψαν να βοηθηθούν οι δικαιούχοι στο να αναλάβουν τα δικά τους μικροπρογράμματα. Ωστόσο, διαπιστώθηκε ότι πρέπει να καταβληθούν ακόμα συμπληρωματικές προσπάθειες για να επιτευχθεί ένα επαρκές επίπεδο συμμετοχής και για να ενισχυθούν οι δυνατότητες ανάληψης του προγράμματος από τον πληθυσμό.

Με βάση τα αποτελέσματα των αξιολογήσεων από ανεξάρτητα γραφεία, δόθηκε ιδιαίτερη σημασία στη βιωσιμότητα και στη διαχείριση των γεωργικών προγραμμάτων και των κοινωνικοοικονομικώνποδομών. Οι δράσεις των προγραμμάτων έχουν σχεδιαστεί και παρακολουθηθεί σε συνάρτηση με τα δύοποπρογράμματα, διαιώνιση και νέες δράσεις. Το νέο πρόγραμμα θα πρέπει να αρχίσει κατά τη διάρκεια του πρώτου εξαμήνου του 2000.

Οι εκθέσεις αξιολόγησης που χρηματοδοτήθηκαν από το ΕΤΑ και όχι από τους ίδιους πόρους της Κοινότητας, ανήκουν στην δικαιούχο της χρηματοδότησης κυβέρνηση. Η Επιτροπή, από την πλευρά της είναι ωστόσο σε θέση να καταστήσει διαθέσιμες τις αξιολογήσεις που πραγματοποιήθηκαν με δημοσιεύσεις των τελικών διατυπώσεων στη θέση Εuropa της κοινήςπηρεσίας Relex (SCR) (http://europa.eu.int/comm/scr/evaluation/index.htm). H έκθεση σχετικά με το πρόγραμμα PPDR βρίσκεται ακόμα στην προσωρινή φάση

και, προς το παρόν, είναι διαθέσιμη σε χαρτί στην αντιπροσωπεία της Επιτροπής στο Yaound, στις τεχνικέςπηρεσίες της Επιτροπής στις Βρυξέλλες και στον Εθνικό Διατάκτη του ΕΤΑ στο Yaound. Οι βελτιώσεις που έχουν προταθεί από το γραφείο GOPA έχουν ληφθείπόψη στη νέα διατύπωση του προγράμματος, στο μέτρο που οι συστάσεις αυτές θεωρήθηκαν κατάλληλες και προσαρμοσμένες στο ειδικό πλαίσιο και στη χρηματοδότηση της νέας φάσης του προγράμματος.

Η συνεργασία με τους μη κυβερνητικούς οργανισμούς (ΜΚΟ) διευθύνεται στο πλαίσιο της σύμβασης της Λομέ, από τα άρθρα 252 έως 257 (μικροπρογράμματα) και τα άρθρα 251α έως 251ε (αποκεντρωμένη συνεργασία) που καθορίζουν τους τρόπους και τις λεπτομέρειες εφαρμογής. Εξάλλου η Επιτροπή έχει δημοσιεύσει ένα σημείωμα προσανατολισμού για την αποκεντρωμένη συνεργασία που εφαρμόζεται σε όλα τα προγράμματα αποκεντρωμένης συνεργασίας.